Muntanji Blu u John Crow

Il-Park Nazzjonali tal-Muntanji Blu u John Crow jew fil-qosor il-Muntanji Blu u John Crow huwa park nazzjonali fil-Ġamajka. Il-park ikopri 495.2 km2 u jirrappreżenta 4.5 % tas-superfiċe tal-art tal-Ġamajka. Isem il-park ġej mill-Muntanji Blu, il-katina muntanjuża li tinsab fi ħdanu, kif ukoll minn isem għasfur komuni li jgħix fil-park, magħruf bħala "John crow" (Cathartes aura). Globalment il-park huwa magħruf għall-bijodiversità tiegħu. Dan il-park huwa l-aħħar minn żewġ ħabitats magħrufa tal-farfett ġgantesk tal-kuda (Papilio homerus), l-ikbar farfett fl-Emisferu tal-Punent, u huwa wkoll il-ħabitat tal-malvizz Ġamajkan fil-periklu (Nesopsar nigerrimus), refuġju għall-boa tal-Ġamajka (Chilabothrus subflavus) u għall-hutia tal-Ġamajka (Geocapromys brownii).

Il-park tniżżel fil-lista tas-Siti ta' Wirt Dinji tal-UNESCO bħala sit kulturali u naturali (sit imħallat) fit-3 ta' Lulju 2015.

 Sit ta' Wirt Dinji 
ħolqa=https://en.wikipedia.org/wiki/File:Blue_Mountain_-_John_Crow_Mountain_Ranger_Station.jpg|daqsminuri|L-uffiċċju tar-ranger tal-Park Nazzjonali tal-Muntanji Blu u John Crow.
Il-Muntanji Blu u John Crow ġew iddeżinjati bħala Sit ta' Wirt Dinji tal-UNESCO fl-2015.

Il-valur universali straordinarju tas-sit ġie rrikonoxxut abbażi ta' tliet kriterji tal-għażla tal-UNESCO: il-kriterju (iii) "Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet"; il-kriterju (vi) "Assoċjazzjoni diretta jew tanġibbli ma' avvenimenti jew ma' tradizzjonijiet ħajjin, ma' ideat jew ma' twemmin, jew ma' xogħlijiet artistiċi jew letterarji ta' valur universali straordinarju"; u l-kriterju (x) "Post fejn hemm l-iktar ħabitats naturali importanti u sinifikanti għall-konservazzjoni fil-post tad-diversità bijoloġika, inkluż fejn hemm speċijiet mhedda ta' valur universali straordinarju mill-perspettiva tax-xjenza jew tal-konservazzjoni".

 Referenzi 

Kategorija:Siti ta' Wirt Dinji Mħallta
Kategorija:Siti ta' Wirt Dinji fil-Ġamajka
Kategorija:Muntanji
Kategorija:Parks Nazzjonali
Kategorija:Ġamajka